Besef Danie die sanger sy woorde het gevolge?
Regsman Pierre de Vos aan Danie Botha van Gay@Litnet
Ek het pas die bydrae van Danie Botha (die sanger) op jou rubriek in Gay@Litnet gelees en staan verstom. Botha (die sanger) kan beslis nie daarvan beskuldig word dat hy vir homself dink nie. Sy teks herinner my baie aan pleitstukke wat mens by n hof indien: daar word baie tekste aangehaal (hier is dit nie uit hofsake nie, maar uit die Bybel) om sy standpunt te staaf met die veronderstelling dat die tekste verdere debat onnodig maak omdat dit die finale waarheid bevat. Hy vind dit dus nie nodig om argumente voor te sit nie  hoekom het mens argumente nodig as jy nie vir jouself hoef te dink nie en op vertaalde tekste kan staatmaak, tekste wat al gebruik is om sulke belangrike kwessies soos die wenslikheid van aparte kerke en aparte huwelike te verdedig?
Ek moet s�, ek skrik vir mense wat so onwrikbaar in die een en finale waarheid glo  of daardie waarheid nou God se waarheid is wat deur Bybeltekste aan Danie geopenbaar word, en of dit regstekste is wat vir die howe in die ou dae ges� het dat apartheid goed en wel is. Dis eintlik sad, want, wonder ek, wat kan die gehalte van so n mens se geesteslewe wees as jy in uitroeptekens dink en lewe en nie bereid is om onsekerheid, twyfel en kompleksiteit in jou lewe toe te laat nie?
Erger nog is dat iemand soos Danie nie besef dat sy woorde en standpunte gevolge het nie. Drie weke gelede is n vriendin van my in Kayelitsha met n mes aangeval. Sy is ernstig beseer en was drie dae in die hospitaal. Sy is aangeval deur n man wat drie huise verder af in die straat bly, en die rede vir die aanval was dat sy en haar vriendinne n partytjie gehou het. Die vrou en haar vriendinne is lesbies. Dit is nie n ongewone voorval nie, want weekliks word iemand in Suid-Afrika aangeval omdat hulle homoseksueel is. Iemand soos Danie sal nie verstaan dat sy veroordeling van gay mans en lesbi�rs bydra tot die atmosfeer waarin n man wat n nege tot vyf werk het, voel hy het die reg om n vrou met n mes aan te val net omdat sy gay is nie.
Danie sal s� maar h� moedig niemand aan om homoseksuele aan te rand nie  dit los ons tog vir die hiernamaals wanneer die homoseksuele almal in die hel gaan brand. Maar dis nie n oortuigende argument nie. Woorde het gevolge, dit skep n atmosfeer waarbinne sekere dinge toelaatbaar is en ander nie. Verwoerd het nooit ges� swartmense moet aangerand word nie, maar sy woorde en dade het die atmosfeer geskep waarin Sharpeville gebeur het, waarin honderde, nee duisende, plaaswerkers aangerand is, deels omdat hulle swart was.
As Danie so vervul is met God se liefde, is dit n wrede god se liefde waarvan hy oorloop. Dit laat my gril.